ಕಾರ್ಕಳದ ಶ್ರೀ ಭುವನೇಂದ್ರ ಕಾಲೇಜಿನ ಜೀವಶಾಸ್ತ್ರ ಪ್ರಾಧ್ಯಾಪಕ, ಡಾ. ಪ್ರಭಾಕರ ಆಚಾರ್ಯರವರು, ಪಶ್ಚಿಮ ಘಟ್ಟಗಳಲ್ಲಿನ ಜೀವವೈವಿಧ್ಯಗಳ ಬಗ್ಗೆ ಬಹುಕಾಲ ಸಂಶೋಧನೆ ನಡೆಸಿದರು. ತಮ್ಮ ಅಗಾಧ ಪರಿಶ್ರಮ,ಆಸಕ್ತಿಗಳಿಗೆ ಸ್ಪಂದಿಸುವಂತಹ ಒಬ್ಬ ಸಹಾಯಕನ ಅವಶ್ಯಕತೆ ಅವರಿಗಿತ್ತು. ಅಲ್ಲಿನ ದುರ್ಗಮ ಕಾಡುಗಳಲ್ಲಿ ಹೆದರಿಕೆಯಿಲ್ಲದೆ ಸಸ್ಯ ಪ್ರಭೇದಗಳನ್ನು ಹುಡುಕಿಕೊಂಡು ಅಲೆದಾಡಲು ಮತ್ತು ಅನೇಕ ವೈವಿಧ್ಯಮಯ ಗಿಡಮೂಲಿಕೆಗಳನ್ನು ಸಂಗ್ರಹಿಸಲು ಒಬ್ಬ ಸಮರ್ಥ ಹಾಗೂ ವಿಶ್ವಸನೀಯ ವ್ಯಕ್ತಿಯ ಹುಡುಕಾಟದಲ್ಲಿದ್ದಾಗ ಸುಲಭವಾಗಿ ಕಣ್ಣಿಗೆ ಕಂಡ ವ್ಯಕ್ತಿ,ಕುಂಜಿರ ಮೂಲ್ಯರು. ಆಚಾರ್ಯರು ಅವರನ್ನು ಸಮರ್ಥವಾಗಿ ದುಡಿಸಿಕೊಂಡಿದ್ದಾರೆ. ಕುಂಜಿರ ಮೂಲ್ಯರು ಪರಿಚಯಿಸಿದ ಗಿಡಮೂಲಿಕೆಗಳು ಮತ್ತು ಜೀವ ವಿವಿಧ್ಯ ಪ್ರಭೇದಗಳನ್ನು ಆಳವಾಗಿ ಅಧ್ಯಯನಕೊಳಪಡಿಸಿ ಪಾರಂಪರಿಕ ಜ್ಞಾನಕ್ಕೆ ಕನ್ನಡಿಹಿಡಿದರು. ಮೂಲ್ಯರಿಂದ ಚಿಕಿತ್ಸೆಪಡೆದ ರೋಗಿಗಳನ್ನು ಹುಡುಕಿ ಮಾತಾಡಿಸಿ ನಾಟಿ ವೈದ್ಯ ಚಿತ್ಸೆಯ ಪರಿಣಾಮಗಳನ್ನು ದಾಖಲಿಸಿದರು ಡಾ.ಆಚಾರ್ಯರು.'ಕುಂಜಿರ ಮೂಲ್ಯರ ಬದುಕು-ಬಾಲ್ಯ-ಸಾಧನೆಗಳ ವಿವರಗಳನ್ನು ಕಲೆಹಾಕಿ ಹುಟ್ಟುದಾರಿದ್ರ್ಯದ ಮೂರ್ತಿರೂಪವೆಂಬಂತಿದ್ದ ಮೂಲ್ಯರಿಗೆ ಸಂಕಷ್ಟದ ದಿನಗಳಲ್ಲಿ ಆರ್ಥಿಕ ನೆರವು ನೀಡಿದರು. ದೇಶ ವಿದೇಶಗಳ ಸಂಶೋಧನಾ ತಂಡಗಳಿಗೆ 'ಕುಂಜಿರ ಮೂಲ್ಯ' ರನ್ನು ಪರಿಚಯಿಸಿ, ೧೯೯೬ ರಲ್ಲಿ ಭುವನೇಂದ್ರ ಕಾಲೇಜ್ ನಲ್ಲಿ ಸನ್ಮಾನಿಸುವ ಮೂಲಕ ಮುಂದಿನ ಸರಣಿ ಸನ್ಮಾನಗಳಿಗೆ ಕಾರಣರಾದರು.
ನಾಟೀವೈದ್ಯರಾಗಿ ಜೀವನ ನಿರ್ವಹಣೆಯ ಅನುಭವಗಳು
ಪರಿವಾರ
ಆಯುರ್ವೇದ ಮತ್ತು ನಾಟಿಪದ್ಧತಿಗಳು
ಕುಂಜಿರ ಮೂಲ್ಯರು, ಗುರುತಿಸಪಟ್ಟಿದ್ದು